Twee op Limpopo-plaas vermoor | Maroela Media
Simon Malebane (61), die boer, is Saterdag dood aangetref in sy huis. 'n Woordvoerder van die polisie het gesê Malebane is vermoedelik by sy voertuig oorval en met 'n onbekende voorwerp aangeval. Hy is na sy huis gesleep, vasgebind met tou en vermoor.
Daniel Ngoagamobe (59), 'n plaaswerker, is langs die huis dood aangetref. Hy is ook vasgebind en doodgeskiet. Polisiebeamptes het 'n 9 mm-doppie op die toneel gevind.
Malebane het vuurwapens in sy besit gehad en dit is nog nie in hierdie stadium nie duidelik of sy vuurwapen gesteel is en dit gebruik is om die werker dood te skiet nie. Dit is ook nie bekend of enige ander eiendom vermis word nie.
Die motief vir die aanval is nog nie bekend nie. Volgens die familie was Malebane betrokke in 'n hofsaak waar kerkgroepe betrek word oor grond in die Mokopane (Potgietersrus)-gebied en die vermoede bestaan dat dit die motief kan wees.
Plaasmoorde bly 'n vreeslike ding. Dit maak enige regdenkende mens absoluut woedend!
Dit is op Radium by Brits. Simon.was nie net n boer nie, maar ook n sakeman
Moontlik was dit nie n gewone rede plaasaanval nie maar vyandige aanval deur die kerkgroep. Maak nie saak waaroor dit gegaan het nie dis afskuwelik soos dit in die land gaan. Laat geregtigheid geskied in hierdie land van ons asb Hemelse Vader????
Dit hou nie op nie
Dit is tans veiliger in baie oorloggeteisterde lande, hul daaglikse ongevalle syfer is laer as ons daaglikse moordsyfer. Al wat mens kan doen is om internasionaal mense te waarsku om hierdie hool te vermy en sodoende te bly lewe.